section_heading: Životopis
paragraph_text: Počeo je svirati gitaru s pet godina, oponašajući svog kaubojskog heroja Gene Autrya. 1951. obitelj mu se seli u Arizonu, tamo 1954., u mjestu Coolidge, Eddy upoznaje lokalnog disk jockeya Lee Hazlewooda, koji će mu postati životni partner, koautor njegovih skladbi i njegov producent. Duane Eddy prvi je iskoristio novi neobični zvuk električne gitare i upotrijebio ga kao solistički instrument. Samim tim učinio je puno za popularizaciju rock glazbe, jer duboki reski tonovi njegove gitare koji prati veliki orkestar s gudačima u pozadini bili su pravi hit krajem pedesetih godina prošlog stoljeća. Koristio je jednostavne dramatske melodije od jedne note, za svoje gitarističke melodije.